Document ID: /roh_data/filtered/Billingualer_Corpus_interleaved-de-rm.jsonl.gz/1272

This is a text translated from German to Rumantsch Grischun.
Regierung verabschiedet Sonderschulkonzept Graubünden

Die Bündner Regierung hat das Sonderpädagogische Konzept (Sonderschulkonzept) Graubünden vom März 2007 verabschiedet. Die Entwicklung des Konzeptes war im Zusammenhang mit der Neugestaltung des Finanzausgleichs und der Aufgabenteilung zwischen Bund und Kantonen (NFA) notwendig geworden.

Mit der NFA geht der Bereich Sonderschulung vollumfänglich in die Verantwortung der Kantone über. Die Kantone müssen deshalb in Sonderschulkonzepten aufzeigen, wie sie ihre Verantwortung in diesem Bereich wahrnehmen. Bei der Entwicklung des Sonderschulkonzeptes waren in erster Linie die Interessen der betroffenen Kinder in der Regel- und Sonderschule, dann aber auch die Vorgaben auf Bundesebene zu berücksichtigen.

In der Übergangsphase 2008 bis 2011 ändert sich im sogenannten niederschwelligen Bereich (Kleinklassen, Logopädie, Legasthenietherapie etc.) für die Schulträgerschaften (Standardgemeinden) praktisch nichts. Mit Gemeinden und Regionen, welche im Sinne von Pilotprojekten mitmachen, sollen im niederschwelligen Bereich in dieser Phase allerdings mit Pauschalabgeltungen Erfahrungen gesammelt werden. Solche Gemeinden übernehmen die Aufgabe, die Angebote sicherzustellen, und der Kanton beteiligt sich an den entsprechenden Kosten pauschal gemäss der Gesamtschülerzahl. Ab 2011 soll sich der Kanton - positive Ergebnisse der Pilotprojekte vorausgesetzt - am sonderpädagogischen Grundangebot aller Schulträgerschaften nur noch in pauschalisierter Form beteiligen. Heute beteiligen sich die Invalidenversicherung und der Kanton konkret an den Kosten des Einzelfalls.

Im hochschwelligen Bereich (Unterricht durch Sonderschulen) sollen die Angebote während der Übergangsphase 2008 bis 2011 weiterhin in externer, interner und integrativer Form sichergestellt bleiben. Zu diesem Zweck werden Sonderschul-Kompetenzzentren geführt. Die Finanzierung der Sonderschul-Kompetenzzentren und des Heilpädagogischen Dienstes erfolgt in der Übergangsphase gemäss bisheriger Praxis im Sinne der Defizitdeckung. Mit Blick auf die Zeit nach 2011 werden ab 2008 neben der ordentlichen Rechnung der Sonderschul-Kompetenzzentren und des Heilpädagogischen Dienstes mit pauschalierten Kantonsbeiträgen Parallelrechnungen erstellt und damit Erfahrungen gesammelt. Ab 2011 soll die Subventionierung seitens des Kantons wenn möglich nur noch in pauschalierter Form erfolgen.

Die Erfahrungen im nieder- wie im hochschwelligen Bereich zwischen 2008 und 2011 sollen dem Erziehungs-, Kultur- und Umweltschutzdepartement Hinweise zur Optimierung der Finanzierungssysteme liefern und das Departement in die Lage versetzen, relativ verlässlich voraussagen zu können, was das neue System bringen wird. Die involvierten Sonderschulinstitutionen sowie die Gemeinden und Regionen sollen frühzeitig erfahren, mit welchen Beiträgen sie nach Ablauf der Übergangsphase, das heisst ab 2011, rechnen können und mit welchen Anpassungen sie ihre Situation allenfalls optimieren könnten.

Gremium: Regierung

Quelle: dt Standeskanzlei Graubünden

Data: 02.04.2007

La regenza relascha il concept per la scola speziala dal Grischun

La regenza grischuna ha relaschà il concept grischun da pedagogia speziala (concept per la scola speziala) dal mars 2007. Pervia da la nova concepziun da la gulivaziun da finanzas e da las incumbensas tranter la confederaziun ed ils chantuns (NGF) èsi stà necessari da sviluppar quest concept.

Cun la NGF ston ils chantuns surpigliar cumplainamain la responsabladad per il sectur da la scola speziala. Pervia da quai ston ils chantuns cumprovar en concepts per la scola speziala, co ch'els vulan ademplir lur responsabladad en quest sectur. Per sviluppar il concept per la scola speziala han en emprima lingia stuì vegnir resguardads ils interess dals uffants pertutgads en la scola regulara ed en la scola speziala, alura però er las directivas sin plaun federal.

Per las instituziuns ch'èn responsablas per la scola (vischnancas da standard) na sa mida - durant la fasa transitorica dals onns 2008 fin 2011 - praticamain nagut en l'usche-numnà sectur bass (classas pitschnas, logopedia, terapia da legastenia e.u.v.). Cun vischnancas e cun regiuns che sa participeschan en il senn da projects da pilot duain dentant vegnir rimnadas experientschas en il sectur bass durant questa fasa, e quai cun indemnisaziuns pauschalas. Questas vischnancas surpiglian l'incumbensa da garantir las purschidas ed il chantun sa participescha en moda pauschala als custs correspundents tenor il dumber total da scolaras e da scolars. A partir da l'onn 2011 duai il chantun - premess ch'ils resultats dal project da pilot sajan positivs - sa participar mo pli en moda pauschala vi da la purschida da basa da la pedagogia speziala da tut las instituziuns ch'èn responsablas per la scola. Actualmain sa participeschan l'assicuranza d'invaliditad ed il chantun vi dals custs dal cas singul concret.

Durant la fasa transitorica dals onns 2008 fin 2011 duain las purschidas en il sectur aut (instrucziun tras scolas spezialas) vegnir garantidas vinavant en furma externa, interna ed integrativa. Per quest intent vegnan manads centers da cumpetenza per la scola speziala. En la fasa transitorica vegnan finanziads ils centers da cumpetenza per la scola speziala ed il servetsch da pedagogia curativa tenor la pratica vertenta en il senn d'ina cuvrida dal deficit. Considerond il temp suenter l'onn 2011 vegnan fatgs - per rimnar experientschas, e quai ultra dal rendaquint ordinari dals centers da cumpetenza per la scola speziala e dal servetsch da pedagogia curativa - rendaquints parallels sin basa da contribuziuns chantunalas pauschalisadas. A partir da l'onn 2011 duai il subvenziunament da vart dal chantun vegnir fatg sche pussaivel mo pli en moda pauschalisada.

Las experientschas dal sectur bass e dal sectur aut che vegnan fatgas en la perioda dals onns 2008 fin 2011 duain dar infurmaziuns al departament d'educaziun, cultura e protecziun da l'ambient, per ch'el possia optimar ils sistems da finanziaziun e stgaffir la basa per pudair predir en moda relativamain precisa, quant ch'il sistem nov vegn a valair. Las instituziuns da las scolas spezialas involvidas sco er las vischnancas e las regiuns duain vegnir a savair ad ura cun tge contribuziuns ch'ellas pon far quint suenter la scadenza da la fasa transitorica, q.v.d. a partir da l'onn 2011, e cun tge adattaziuns ch'ellas pudessan eventualmain optimar lur situaziun.

Gremi: regenza

Funtauna: rg chanzlia chantunala dal Grischun

Data: 02.04.2007